wannaphong/clean_thaiwikipedia huggingface dataset:
# ตำบลชีวึก
ตำบลชีวึก เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลชีวึก ตั้งอยู่ห่างจากที่ว่าการอำเภอประมาณ 7 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลโนนเมือง
 ทิศตะวันออก ติดต่อกับ ตำบลพะงาด 
 ทิศใต้ ติดต่อกับ ตำบลหนองหอย (อำเภอพระทองคำ)
 ทิศตะวันตก ติดต่อกับ ตำบลหนองหอย (อำเภอพระทองคำ)

 การปกครอง 
ตำบลชีวึก แบ่งการปกครองออกเป็น 12 หมู่บ้าน คือ

 หมู่ที่ 1 ชีวึก
 หมู่ที่ 2 หนองกระทุ่ม
 หมู่ที่ 3 สระอโนดาด
 หมู่ที่ 4 โนนผักชี
 หมู่ที่ 5 หนองแหน
 หมู่ที่ 6 หนองโพธิ์
 หมู่ที่ 7 บุกล้วย
 หมู่ที่ 8 หัวบึง
 หมู่ที่ 9 หนองขาคีม
 หมู่ที่ 10 ดอนสามัคคี
 หมู่ที่ 11 บุอ้อย
 หมู่ที่ 12 ห้วยสมบูรณ์

 สถานที่สำคัญ 
 การศึกษา 
 โรงเรียน
 โรงเรียนบ้านโนนผักชี	
 โรงเรียนบ้านหนองกระทุ่มสระอโนดาต
 โรงเรียนบ้านหนองโพธิ์
 โรงเรียนบึงพัฒนาประชาร่วมจิต

 การศาสนา 
 วัด/สำนักสงฆ์
 วัดชีวึก
 วัดโนนผักชี
 วัดหนองโพธิ์
# ช่วงอายุซานเคลียน
ช่วงอายุซานเคลียน  คือช่วงอายุใหม่สุดหรือหินช่วงอายุบนสุดของไพลโอซีนในธรณีกาลสากล กินเวลาตั้งแต่ 5.333 ± 0.005 ล้านปีก่อนถึง 3.6 ± 0.005 ล้านปีก่อน อยู่ถัดจากช่วงอายุเมสซิเนียนของสมัยไมโอซีนและตามด้วยช่วงอายุปีอาเซนเซียน

ช่วงอายุนี้สัมพันธ์กับหินช่วงอายุในระดับภูมิภาค เช่น หินช่วงอายุโอโปอิเชียน (Opoitian) ของนิวซีแลนด์ และทาบิอาเนียน (Tabianian) หรือ ดาเชียน (Dacian) ของยุโรปกลาง นอกจากนี้ยังสอดคล้องกับตอนปลายของเฮมฟิลเลียนถึงแบลงกันของช่วงอายุสัตว์เลี้ยงลูกด้วยนมบกอเมริกาเหนือ ในรัฐแคลิฟอร์เนีย ช่วงอายุนี้สอดคล้องอย่างคร่าว ๆ กับช่วงกลางของหินช่วงอายุเดลมอนเชียน (Delmontian)

นิยาม
หินช่วงอายุซานเคลียนถูกเสนอโดยจูเซปเป เซเกวนซาในปี ค.ศ. 1868 ตั้งชื่อตามชื่อของเมืองเมสซีนาบนเกาะซิซิลีในช่วงก่อนยุคโรมันว่าซานกลี

ฐานของหินช่วงอายุซานเคลียน (และหินสมัยไพลโอซีน) ตั้งอยู่ในชั้นบนสุดของหินรุ่นแม่เหล็ก Cr3 (ประมาณ 100,000 ปีก่อนกึ่งหินรุ่นปกติทเวรา C3n.4n) นอกจากนี้ฐานยังอยู่ใกล้กับระดับการสูญพันธุ์ของสัตว์สปีชีส์ Triquetrorhabdulus rugosus ซึ่งเป็นแพลงก์ตอนขนาดเล็กเนื้อปูน (ฐานของส่วนชั้นชีวภาพ CN10b) และ การปรากฏครั้งแรกของแพลงก์ตอนขนาดเล็ก Ceratolithus acutus จุด GSSP สำหรับหินช่วงอายุซานเคลียนอยู่ใกล้กับซากของนครโบราณเฮราคลีมิโนอาบนเกาะซิซิลี ประเทศอิตาลีVan Couvering et al. (2000)

ด้านบนของหินช่วงอายุซานเคลียน (ฐานของหินช่วงอายุปีอาเซนเซียน) คือฐานของหินรุ่นแม่เหล็ก C2An (ฐานของหินรุ่นเกาส์และที่การสูญพันธุ์ของฟอรามินิเฟอราชนิดแพลงก์ตอน Globorotalia margaritae และ Pulleniatina primalis

เหตุการณ์ของช่วงอายุซานเคลียน
น้ำท่วมช่วงอายุซานเคลียน เป็นเหตุการณ์อันเป็นจุดเริ่มต้นของช่วงอายุ และจุดสิ้นสุดของช่วงอายุเมสซิเนียน โดยน้ำไหลจากมหาสมุทรแอตแลนติกผ่านช่องแคบยิบรอลตาร์เข้าท่วมบริเวณเมดิเตอร์เรเนียน ทำให้เหตุการณ์ช่วงอายุเมสซิเนียนซึ่งเป็นเหตุการณ์เมื่อ 5.96 ล้านปีก่อนในช่วงอายุเมสซิเนียน สมัยไมโอซีน ซึ่งทะเลเมดิเตอร์เรเนียนเกิดระเหยไปบางส่วนหรือทั้งหมดนั้นสิ้นสุดลงA high-resolution stratigraphic framework for the latest Messinian events in the Mediterranean area. vol. 5, nos. 3-4, pp. 323-342, text-figures 1-9, 2008. 
การทับถมในเอเวอร์เกลดส์ซึ่งเป็นการทับถมเมื่อน้ำในเขตร้อนเริ่มไหลย้อนกลับในตอนปลายของช่วงอายุซานเคลียน
# ตำบลพะงาด
ตำบลพะงาด เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพะงาด ตั้งอยู่ห่างจากที่ว่าการอำเภอประมาณ 7 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลขามสะแกแสง
 ทิศตะวันออก ติดต่อกับ ตำบลขามสะแกแสง 
 ทิศใต้ ติดต่อกับ ตำบลถนนโพธิ์ (อำเภอโนนไทย) และตำบลลำคอหงษ์ (อำเภอโนนสูง) 
 ทิศตะวันตก ติดต่อกับ ตำบลขามสะแกแสง และตำบลชีวึก

 การปกครอง 
ตำบลพะงาด แบ่งการปกครองออกเป็น 10 หมู่บ้าน คือ

 หมู่ที่ 1 โนนประดู่
 หมู่ที่ 2 สะแกแสง
 หมู่ที่ 3 แปะ
 หมู่ที่ 4 หนองไข่น้ำ
 หมู่ที่ 5 ดอนพะงาด
 หมู่ที่ 6 มะเกลือ
 หมู่ที่ 7 ดอนใหญ่
 หมู่ที่ 8 หนองไอ้เผือก
 หมู่ที่ 9 หนองบอน
 หมู่ที่ 10 ใหม่

 สถานที่สำคัญ 
 การศึกษา 
 โรงเรียน
 โรงเรียนบ้านดอนพะงาด
 โรงเรียนหนองไข่น้ำ

 การสาธารณสุข 
 โรงพยาบาลส่งเสริมสุขภาพตำบล 1 แห่ง

 การศาสนา 
 วัด/สำนักสงฆ์
 วัดบ้านดอนพะงาด
 วัดสะแกแสง
# ตำบลเมืองนาท
เมืองนาท เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลเมืองนาท ตั้งอยู่ห่างจากตัวอำเภอเป็นระยะทางประมาณ 18 กิโลเมตร

 การปกครอง 
 หมู่บ้าน 

 หมู่ที่ 1 เหนือ
 หมู่ที่ 2 เมืองนาท
 หมู่ที่ 3 ทัพรั้ง
 หมู่ที่ 4 หนองโพธิ์
 หมู่ที่ 5 ห้วย
 หมู่ที่ 6 เสมา
 หมู่ที่ 7 หนองไร่
 หมู่ที่ 8 โนนพฤกษ์
 หมู่ที่ 9 โนนข้าวตาก
 หมู่ที่ 10 ดอนตลุงหว้า

 การปกครองส่วนท้องถิ่น 
พื้นที่ของตำบลเมืองนาท อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลหนองหัวฟาน (บางส่วนของหมู่ที่ 2 และ 10)    -                 313       1,104องค์การบริหารส่วนตำบลเมืองนาท    38.7              1,322       4,602 รวม                                         -                1,635       5,706
 สถิติจำนวนประชากรและบ้านของตำบลเมืองนาท ข้อมูล ณ ธันวาคม 2564
# ตำบลเมืองเกษตร
เมืองเกษตร เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองเกษตร ตั้งอยู่ห่างจากที่ว่าการอำเภอประมาณ 8 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลหนองบัว (อำเภอคง)
 ทิศตะวันออก ติดต่อกับ ตำบลหนองหัวฟาน
 ทิศใต้ ติดต่อกับ ตำบลขามสะแกแสง 
 ทิศตะวันตก ติดต่อกับ ตำบลโนนเมือง

 การปกครอง 
ตำบลเมืองเกษตร แบ่งการปกครองออกเป็น 7 หมู่บ้าน คือ

 หมู่ที่ 1 หนองไผ่
 หมู่ที่ 2 คูเมือง
 หมู่ที่ 3 ตะโก
 หมู่ที่ 4 โนนตำหนัก
 หมู่ที่ 5 โนนเกษตร
 หมู่ที่ 6 เมืองทอง
 หมู่ที่ 7 หนองโบสถ์

 สถานที่สำคัญ 
 การศึกษา 
 โรงเรียน
 โรงเรียนบ้านหนองไผ่
 โรงเรียนบ้านคูเมือง
 โรงเรียนบ้านบุตะโก
 โรงเรียนบ้านหนองโบสถ์

 การสาธารณสุข 
 โรงพยาบาลส่งเสริมสุขภาพตำบล 1 แห่ง (เมืองทอง)

 การศาสนา 
 วัด/สำนักสงฆ์
 วัดบ้านหนองไผ่    
 วัดบ้านคูเมือง   
 วัดบ้านเมืองทอง   
 วัดบ้านตะโก    
 วัดบ้านโนนเกษตร
# ศรีมหามริอัมมันเทวสถานัม ซีฟีลด์
ศรีมหามริอัมมันเทวสถานัม ซีฟีลด์  เป็นโบสถ์พราหมณ์ (เทวสถาน) ในย่านชนชั้นกลางชานเมืองยูในเต็ดเอสเตตโปรเจ็กสต์ซูบังจายา รัฐเซอลาโงร์ ประเทศมาเลเซีย เชื่อกันว่าสร้างขึ้นตั้งแต่ปี 1891 อย่างไรก็ตามถูกแย้งโดยนักข่าวของเดอะสตาร์ นิโคลัส เชง (Nicholas Cheng) พื้นที่ของเทวาลัย ถูกซื้อมาจากบริษัทซีเมดาร์บี และต่อมาถูกซื้อโดยเบอร์ฮัด MCT ผู้พัฒนาโครงการวันซิตี (One City)

 ข้อพิพาทที่ดิน 

วันซิตีเดเวลอปเมนต์ (One City Development) ดำเนินการย้ายเทวาลัยจากที่ตั้งเดิมหลังเข้าซื้อที่ดินที่ตั้งของเทวาลัยแล้ว รวมถึงผู้พัฒนาได้ดำเนินเรื่องต่อศาลเป็นที่เรียบร้อย อย่างไรก็ตาม คณะกรรมการบริหารเทวาลัยได้เสาะหานักการเมืองมาเพื่อช่วยป้องกันไม่ให้เทวาลัยต้องถูกย้าย หลังมีการเมืองเข้ามาเกี่ยวข้อง คณะกรรมการบริหารสูงสุดรัฐเซลาโงร์ (Selangor Executive Committee) ได้ยืนยันอีกครั้งว่าศาลได้ตัดสินว่าเป็นสิทธิ์ของผู้พัฒนาพื้นที่รายใหม่ในการย้ายเทวาลัย ในฐานะผู้ถือครองกรรมสิทธิ์โดยชอบตามกฎหมาย อย่างไรก็ตาม ความพยายามเข้ายึดพื้นที่ของผู้พัฒนาไม่ประสบผลสำเร็จ ความพยายามเข้ายึดพื้นที่อีกครั้งในเดือนพฤศจิกายน 2018 ส่งผลให้เกิดการะปะทะและจลาจลตามมา

เอส ตานคาราชู (S. Thangaraju), เอส นคราชา (S. Nagarajah) และ เอ็ม โมหนกฤษณัน (M. Mohanakrishnan) ฝ่ายคัดค้านการย้ายเทวาลัยในคณะกรรมการบริหารเทวาลัยได้ทำการยื่นเรื่องต่อศาลเพื่อขอพื้นที่เทวาลัยคืน แต่ถูกปฏิเสธโดยผู้พิพากษาศาลสูงมาเลเซีย เอ็ม กูนาลัน (M. Gunalan) ในวันที่ 29 พฤศจิกายน โดยระบุว่าผู้ยื่นเรื่องไม่สามารถแสดงหลักฐานเพียงพอต่อคำกล่าวอ้าง

 จลาจลเดือนพฤศจิกายน 2018 

เกิดการจลาจลในวันที่ 26 ถึง 27 พฤศจิกายน 2018 ในพื้นที่รอบเทวาลัยและในเขต USJ 25 อันเป็นผลมรจากความเข้าใจผิดนะหว่างคณะกรรมการบริหารเทวาลัยกับผู้พัฒนาพื้นที่ใหม่ เบอร์ฮัดวันซิตีเดเวลอปเมนต์ เหตุจลาจลเป็นผลให้มีทรัพย์สินสาธารณะจำนวนหนึ่งถูกทำลาย และมีนักดับเพลิงหนึ่งรายเสียชีวิตคือ มุฮัมมัด อาดีบ โมหัด กัสซีม (Muhammad Adib Mohd Kassim) เหตุการณ์นี้ได้รับความสฯใจอย่างมากโดยสื่อและสาธารณะในประเทศมาเลเซีย
# กีฬาฮอกกี้ในโอลิมปิกฤดูร้อน 2024
การแข่งขันกีฬาฮอกกี้ในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 26 กรกฎาคม - 11 สิงหาคม ค.ศ. 2024 ณ สนามกีฬาโอลิมปิกอีฟว์ ดูว์ มานัวร์ มี 24 ทีม (รายการละ 12 ทีมสำหรับชายและหญิง) ที่จะแข่งขันในทัวร์นาเมนต์

 การคัดเลือก 

การคัดเลือกได้รับการอนุมัติโดยไอโอซี เมื่อวันที่ 30 มีนาคม พ.ศ. 2565 ทีมชนะเลิศแต่ละทวีปจากห้าสหพันธ์จะได้รับที่นั่งโดยอัตโนมัติ ฝรั่งเศสในฐานะประเทศเจ้าภาพผ่านเข้ารอบโดยอัตโนมัติเพราะทั้งทีมชายและทีมหญิงมีตำแหน่งที่สูงพอจากการจัดอันดับโลกของ FIH นอกจากนี้ อีกหกประเทศที่เหลือจะถูกกำหนดโดยการแข่งขันรอบคัดเลือกโอลิมปิกสองรายการ

 รอบคัดเลือกทีมชาย 
 วันที่ รายการ สถานที่ โควต้า ผ่านการคัดเลือก30 มีนาคม ค.ศ. 2022เจ้าภาพ1TBA 2023เอเชียนเกมส์ 2022หางโจว, จีน1เมษายน ค.ศ. 2023โอเชียเนียคัพ 2023TBC1สิงหาคม ค.ศ. 2023แอฟริกันเกมส์ 2023อักกรา, กานา1สิงหาคม ค.ศ. 2023ยูโรฮอกกี้แชมเปียนชิพ 2023เมินเช่นกลัดบัค, เยอรมนี120 ตุลาคม – 5 พฤศจิกายน ค.ศ. 2023แพนอเมริกันเกมส์ 2023ซันติอาโก, ชิลี1มกราคม – กุมภาพันธ์ ค.ศ. 2024รอบคัดเลือกโอลิมปิกTBC6รวม12

 รอบคัดเลือกทีมหญิง 
 วันที่ รายการ สถานที่ โควต้า ผ่านการคัดเลือก30 มีนาคม ค.ศ. 2022เจ้าภาพ1TBA 2023เอเชียนเกมส์ 2022หางโจว, จีน1เมษายน ค.ศ. 2023โอเชียเนียคัพ 2023TBC1สิงหาคม ค.ศ. 2023แอฟริกันคัพ 2023อักกรา, กานา1August 2023ยูโรฮอกกี้แชมเปียนชิพ 2023เมินเช่นกลัดบัค, เยอรมนี120 ตุลาคม – 5 พฤศจิกายน ค.ศ. 2023แพนอเมริกันเกมส์ 2023ซันติอาโก, ชิลี1มกราคม – กุมภาพันธ์ ค.ศ. 2024รอบคัดเลือกโอลิมปิกTBC6รวม12
# นักสุดาดวง
นักสุดาดวง เป็นพระธิดาในพระองค์เจ้าแก้วมโนหอแห่งกัมพูชา ต่อมาเป็นหม่อม (หรือชายา) ในพระเจ้าบรมวงศ์เธอ กรมพระสมมตอมรพันธุ์ พระราชโอรสในพระบาทสมเด็จพระจอมเกล้าเจ้าอยู่หัว

 พระประวัติ 
นักสุดาดวง เป็นพระธิดาองค์ที่สองจากทั้งหมดสี่องค์ในพระองค์เจ้าแก้วมโนหอ ประสูติแต่นางห้ามไม่ปรากฏนาม และเป็นพระราชนัดดาในสมเด็จพระหริรักษ์รามมหาอิศราธิบดี กับพระแม่นางสุชาตินารี พระองค์มีพระยศเป็น เนียะอ็องมจะส์  เทียบชั้นหม่อมเจ้าของไทย มีพระพี่น้องคือ นักมานุเรศ นักพวงผกาแก้ว และนักรัตนาเทวี นักสุดาดวงเดินทางออกจากกรุงกัมพูชาเพื่อถวายตัวเข้ารับราชการฝ่ายในที่กรุงเทพมหานครเมื่อรัชสมัยพระบาทสมเด็จพระจุลจอมเกล้าเจ้าอยู่หัว ซึ่งภายหลังพระบาทสมเด็จพระจุลจอมเกล้าเจ้าอยู่หัว โปรดเกล้าฯ พระราชทานนักสุดาดวงให้เป็นหม่อม (บางแห่งว่าเป็นชายา) ในพระเจ้าบรมวงศ์เธอ กรมพระสมมตอมรพันธุ์ ต้นราชสกุลสวัสดิกุล อันเป็นพระราชอนุชาต่างพระชนนีของพระบาทสมเด็จพระจุลจอมเกล้าเจ้าอยู่หัวเรืองเดชอนันต์ (ทองดี ธนรัชต์), พันตรี หลวง. ราชพงษาวดารกรุงกัมพูชา. กรุงเทพฯ : ไทยควอลิตี้บุ๊คส์ (2006), 2563, หน้า 283 นักสุดาดวงเป็นภรรยาคนที่สี่ของพระสวามี ได้รับเครื่องราชอิสริยาภรณ์ตติยจุลจอมเกล้าเมื่อ พ.ศ. 2436 และได้รับเครื่องราชอิสริยาภรณ์ทุติยจุลจอมเกล้าเมื่อ พ.ศ. 2442 นักสุดาดวงและพระสวามีไม่มีพระบุตรด้วยกัน

เมื่อนักสุดาดวงถึงแก่กรรมลง ก็ได้จัดพิธีพระราชทานเพลิงศพ ณ เมรุวัดสระเกศราชวรมหาวิหาร เมื่อวันที่ 9 เมษายน พ.ศ. 2451 ได้รับพระราชทานผ้าไตร 3 ไตร เงิน 200 เฟื้อง ผ้าขาวพับ 4 พับ เครื่องประโคมศพ กลองชนะ 10 จ่าปี 1 ฉัตรเบญจา 10 คัน

 เครื่องราชอิสริยาภรณ์
# เทศบาลตำบลสุวรรณคูหา
เทศบาลตำบลสุวรรณคูหา เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3, 5 และบางส่วนของหมู่ 6–7 ตำบลนาสี กับพื้นที่ทั้งหมดของหมู่ที่ 3–4, 6, 8 และบางส่วนของหมู่ 5, 7 ตำบลสุวรรณคูหา รวมไปถึงพื้นที่ทั้งหมดของหมู่ที่ 2 และบางส่วนของหมู่ 1, 6 ตำบลกุดผึ้ง ในอำเภอสุวรรณคูหา จังหวัดหนองบัวลำภู เดิมมีฐานะเป็นสุขาภิบาลสุวรรณคูหาที่จัดตั้งขึ้นใน พ.ศ. 2525 วันที่ 18 พฤษภาคม พ.ศ. 2525 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลมีประชากรทั้งหมด 7,755 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอสุวรรณคูหา อยู่ห่างจากศาลากลางจังหวัดหนองบัวลำภูประมาณ 51.7 กิโลเมตร อยู่ห่างจากกรุงเทพมหานครประมาณ 580 กิโลเมตรตามทางรถยนต์ มีพื้นที่รับผิดชอบทั้งหมด 11.00 ตารางกิโลเมตรหรือคิดเป็น 6,875.0 ไร่ เป็นที่ตั้งของวัดถ้ำสุวรรณคูหาซึ่งภายในถ้ำมีโบราณวัตถุ และรูปพระเจ้าไชยเชษฐาแห่งเมืองเวียงจันทน์ประดิษฐานอยู่ภายในถ้ำ
# เทศบาลตำบลบ้านโคก (จังหวัดหนองบัวลำภู)
เทศบาลตำบลบ้านโคก เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 3 และบางส่วนของหมู่ 2, 5, 10–11, 13 ตำบลบ้านโคก ในอำเภอสุวรรณคูหา จังหวัดหนองบัวลำภู เดิมมีฐานะเป็นสุขาภิบาลบ้านโคกที่จัดตั้งขึ้นใน พ.ศ. 2526 วันที่ 15 กุมภาพันธ์ พ.ศ. 2526 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลบ้านโคกมีประชากรทั้งหมด 6,289 คน

พื้นที่เทศบาลตำบลอยู่บริเวณทิศตะวันตกของอำเภอสุวรรณคูหา พื้นที่อยู่ห่างจากที่ว่าการอำเภอสุวรรณคูหา 11.2 กิโลเมตร อยู่ห่างจากศาลากลางจังหวัดหนองบัวลำภูประมาณ 53.7 กิโลเมตร อยู่ห่างจากกรุงเทพมหานครประมาณ 579 กิโลเมตรตามทางรถยนต์ มีพื้นที่รับผิดชอบทั้งหมด 12.00 ตารางกิโลเมตรหรือคิดเป็น 7,500.0 ไร่
# ฟุตบอลชิงแชมป์เอเชีย รุ่นอายุไม่เกิน 20 ปี 2023
การแข่งขัน ฟุตบอลชิงแชมป์เอเชีย รุ่นอายุไม่เกิน 20 ปี 2023 เป็นการแข่งขันครั้งที่ 41 ของฟุตบอลชิงแชมป์เอเชีย รุ่นอายุไม่เกิน 20 ปี เป็นการแข่งขันฟุตบอลเยาวชนที่จัดขึ้นทุกสองปี จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิก ทัวร์นาเมนต์จัดขึ้นที่ประเทศอุซเบกิสถาน โดยมีทั้งหมด 16 ทีมที่ได้ลงเล่นในทัวร์นาเมนต์ นอกจากนี้การแข่งขันยังได้เปลี่ยนชื่อจาก "เอเอฟซี ยู-19 แชมเปียนชิป" เป็น "เอเอฟซี ยู-20 เอเชียน คัพ" เมื่อวันที่ 25 มกราคม ค.ศ. 2021, เอเอฟซีประกาศว่าอุซเบกิสถานจะรักษาสิทธิ์เป็นเจ้าภาพสำหรับการแข่งขันในปี 2023 ภายหลังการยกเลิกของ ฟุตบอลเอเชียเยาวชนอายุไม่เกิน 19 ปี 2020 เนื่องจากการระบาดทั่วของโควิด-19

รอบคัดเลือก

ทีมที่เข้ารอบ
ทั้งหมด 16 ทีมนับรวมเจ้าภาพ อุซเบกิสถาน จะได้ผ่านเข้ารอบสำหรับรอบสุดท้าย

 ทีม เข้ารอบในฐานะจำนวนครั้งที่ได้เข้าร่วม ผลงานที่ดีที่สุดครั้งที่ผ่านมา     ครั้งที่ 7   (2008)      ครั้งที่ 15   (1986, 1992, 2018)     ครั้งที่ 15    (2014)     ครั้งที่ 38   (2016)     ครั้งที่ 8   (2006)      ครั้งที่ 39   (1959, 1960, 1963, 1978, 1980, 1982, 1990, 1996, 1998, 2002, 2004, 2012)     ครั้งที่ 18   (1961)     ครั้งที่ 3   (2000, 2014)     ครั้งที่ 7  รองชนะเลิศ (2010)      ครั้งที่ 5   (2016, 2018)      ครั้งที่ 21   (1973, 1974, 1975, 1976)   อันดับที่ 1   ครั้งที่ 20   (2016)   อันดับที่ 2   ครั้งที่ 2   (2006)   อันดับที่ 3   ครั้งที่ 19   (1985)   อันดับที่ 4   ครั้งที่ 17   (1975, 1977, 1978, 1988, 2000   อันดับที่ 5   ครั้งที่ 11   (1994)

หมายเหตุ

ดูเพิ่ม
ฟุตบอลเอเชียเยาวชนอายุไม่เกิน 17 ปี 2023
# โรงพยาบาลยะลา
โรงพยาบาลยะลา เป็นโรงพยาบาลหลักของจังหวัดยะลา ประเทศไทย โดยได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ซึ่งมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทที่อบรมแพทย์ให้แก่คณะแพทยศาสตร์ มหาวิทยาลัยสงขลานครินทร์ และเป็นโรงพยาบาลในเครือคณะแพทยศาสตร์ มหาวิทยาลัยนราธิวาสราชนครินทร์

 ประวัติ 
ใน พ.ศ. 2485 ภายหลังการก่อตั้งกระทรวงสาธารณสุข ได้มีการริเริ่มนโยบายการสร้างโรงพยาบาลในทุกจังหวัด ในช่วงปลาย พ.ศ. 2491 สุขศาลาเทศบาลเมืองยะลาได้รับการยกระดับเป็นโรงพยาบาลยะลา โดยมีการเปิดอย่างเป็นทางการเมื่อวันที่ 1 มกราคม พ.ศ. 2492 และไปสู่สถานะโรงพยาบาลระดับภูมิภาคเมื่อวันที่ 15 กรกฎาคม พ.ศ. 2530 โรงพยาบาลนี้มีข้อตกลงในการฝึกอบรมนักศึกษาแพทย์และทำหน้าที่เป็นโรงพยาบาลสอนคลินิกแก่คณะแพทยศาสตร์ มหาวิทยาลัยสงขลานครินทร์ ภายใต้โครงการร่วมผลิตแพทย์เพิ่มเพื่อชาวชนบท (CPIRD)

ทั้งนี้ โรงพยาบาลยะลาเป็นโรงพยาบาลรับส่งต่อผู้ป่วยระดับตติยภูมิที่ใหญ่ที่สุดสำหรับการบาดเจ็บจากความไม่สงบในชายแดนภาคใต้ของประเทศไทย ณ สามจังหวัดอย่างปัตตานี, ยะลา และนราธิวาส ที่ความขัดแย้งอัดแน่นที่สุด

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลยะลา เป็นศูนย์แพทยศาสตรศึกษาชั้นคลินิก สังกัดโรงพยาบาลยะลา  กระทรวงสาธารณสุข เป็นสถาบันร่วมผลิตแพทย์กับคณะแพทยศาสตร์ มหาวิทยาลัยสงขลานครินทร์ โดยก่อตั้งเมื่อปี พุทธศักราช 2547 ในเขตภาคใต้ ณ อำเภอเมืองยะลา จังหวัดยะลา

 ประวัติ 
โรงพยาบาลยะลาเป็นโรงพยาบาลศูนย์ในสังกัดกระทรวงสาธารณสุข และสืบเนื่องจากปัญหาการขาดแคลนใน 3 จังหวัดชายแดนภาคใต้จากเหตุการณ์ความไม่สงบทำให้แพทย์ลาออกมากขึ้น จึงเกิดการแก้ไขโดยโครงการผลิตแพทย์เพื่อ 3 จังหวัดชายแดนภาคใต้ โดยรับนักเรียนในพื้นที่จังหวัด ยะลา นราธิวาส และปัตตานี ที่มีความรู้และเจดคติที่ดีในการศึกษาด้านแพทยศาสตร์ โครงการผลิตแพทย์เพื่อ 3 จังหวัดชายแดนภาคใต้เป็นความร่วมมือในการร่วมผลิตแพทย์ระหว่างคณะแพทยศาสตร์ มหาวิทยาลัยสงขลานครินทร์และกระทรวงสาธารณสุข ในพุทธศักราช  2547 กระทรวงสาธารณสุขโดยสำนักงานบริหารโครงการร่วมผลิตแพทย์เพิ่มเพื่อชาวชนบทได้จัดตั้งศูนย์แพทยศาสตรศึกษาชั้นคลินิก  จำนวน 3 แห่งในโรงพยาบาลยะลา โรงพยาบาลนราธิวาสราชนครินทร์ และโรงพยาบาลปัตตานี โดยรับนักศีกษาแพทย์รุ่นแรก ในปีการศึกษา 2548 จำนวน 30 คน โดยแบ่งศูนย์แพทยศาสตรศึกษาชั้นคลินิกละ 10 คน

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลยะลา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์ ใน 1 หลักสูตร คือ

 ปริญญาตรี สถาบันอุดมศึกษา หลักสูตรแพทยศาสตรบัณฑิต มหาวิทยาลัยสงขลานครินทร์

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้

 ระดับชั้น สถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)
 ระดับชั้นคลินิก (ชั้นปี 4 - 6) คณะแพทยศาสตร์ มหาวิทยาลัยสงขลานครินทร์
 ศูนย์แพทยศาสตรศึกษาชั้นคลินิก โรงพยาบายะลา

 การรับบุคคลเข้าศึกษาในหลักสูตรแพทยศาสตรบัณฑิต 
ศูนย์แพทยศาสตรศึกษาชั้นคลินิก โรงพยาบาลยะลา รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางคณะแพทยศาสตร์ มหาวิทยาลัยสงขลานครินทร์ ตามประกาศรับตรงประจำปีของมหาวิทยาลัยสงขลานตรินทร์
# แอนโทนี แอลบานีส
แอนโทนี นอร์แมน แอลบานีส (หรือ ; เกิด 2 มีนาคม 1963) หรือที่รู้จักกันในชื่อเล่น แอลโบ  เป็นนักการเมืองชาวออสเตรเลีย ผู้ดำรงตำแหน่งนายกรัฐมนตรีออสเตรเลียคนที่ 31 และคนปัจจุบัน โดยเป็นนายกรัฐมนตรีออสเตรเลียคนแรกที่มีเชื้อสายอิตาลี เขาเป็นผู้นำของพรรคแรงงานออสเตรเลีย (เอแอลพี) ตั้งแต่ปี 2019 และเป็นสมาชิกรัฐสภาจากเกรนด์เลอร์ ตั้งแต่ปี 1996 แอลบานีสเป็นรองนายกรัฐมนตรีออสเตรเลียคนที่ 15 ภายใต้รัฐบาลของรัดด์วาระที่สองในปี 2013 และเป็นรัฐมนตรีในรัฐบาลรัดด์และรัฐบาลกิลลาร์ดจากปี 2007 ถึง 2013

ในการเลือกตั้งปี 2022 แอลบานีสนำพรรคแรงงานชนะการเลือกตั้งที่คะแนนเฉือนกับแนวร่วมเสรีนิยม-ชาตินิยมของสกอตต์ มอร์ริสัน ทำให้แอลบานีสเป็นนายกรัฐมนตรีออสเตรเลียคนแรกที่มีเชื้อสายอิตาลี เขาสาบานตนเข้ารับตำแหน่งในวันที่ 23 พฤษภาคม 2022
# กีฬาวอลเลย์บอลในโอลิมปิกฤดูร้อน 2024
การแข่งขันกีฬาวอลเลย์บอลในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 26 กรกฎาคมถึง 11 สิงหาคม ค.ศ. 2024 ทีมวอลเลย์บอล 24 ทีมและทีมวอลเลย์บอลชายหาด 48 ทีมจะเข้าร่วมการแข่งขัน การแข่งขันวอลเลย์บอลในร่มจะจัดขึ้นที่ ปารีสเอ็กซ์โปปอร์ตเดอแวร์ซาย และการแข่งขันวอลเลย์บอลชายหาดที่ ช็องเดอมาร์ส

 การคัดเลือก 
จะมีทีมวอลเลย์บอล 24 ทีม รอบคัดเลือกของวอลเลย์บอลมีสามส่วน อย่างแรก ประเทศเจ้าภาพได้โควต้าทั้งทีมชายและหญิง ประการที่สอง ทีมชาย 6 ทีมและทีมหญิง 6 ทีมจะผ่านเข้ารอบผ่านการแข่งขันคัดเลือกโอลิมปิก 6 รายการ โดยมีผู้ชนะและรองชนะเลิศจากแต่ละการแข่งขัน สุดท้าย ทีมชาย 5 ทีมสุดท้ายและทีมหญิง 5 ทีมจะผ่านเข้ารอบโดยอิงจากการจัดอันดับโลกของ FIVB หลังจากจบรอบคัดเลือกเนชั่นลีกของปี ค.ศ. 2024 อย่างไรก็ตาม เพื่อให้แน่ใจว่าทุกทวีปเข้าร่วมการแข่งขันกีฬาโอลิมปิก ทวีปใดที่ไม่ผ่านการคัดเลือกจะได้รับการพิจารณาเป็นอันดับแรก

ทีมวอลเลย์บอลชายหาด 48 ทีม จากทีมชาย 24 ทีมและทีมหญิง 24 ทีมสามารถแข่งขันในกีฬาโอลิมปิกได้ มีเพียงสองทีมต่อเพศจากประเทศเดียวกันเท่านั้นที่มีสิทธิ์เข้าแข่งขัน ในบรรดา 48 ทีม หนึ่งทีมต่อเพศอยู่ในทีมของประเทศเจ้าบ้าน ลำดับต่อไป ผู้ชนะสองทีมจากการแข่งขันชิงแชมป์โลกปี ค.ศ.2023 จะได้รับโควต้า โควต้าการแข่งขันกีฬาโอลิมปิกส่วนใหญ่จะจัดสรรให้กับทีมชั้นนำสิบเจ็ดทีมต่อเพศจากการจัดอันดับโอลิมปิกของ FIVB ณ วันที่ 9 มิถุนายน พ.ศ. 2567 โดย 5 อันดับสุดท้ายต่อเพศจะมาจากการแข่งขันระดับทวีป 5 รายการ

 รอบคัดเลือกทีมชาย 

 รอบคัดเลือกทีมหญิง 

 วอลเลย์บอลชายหาดชาย 
รายการวันที่สนามโควต้าผ่านการคัดเลือกเจ้าภาพ13 กันยายน ค.ศ. 2017 ลิมา1ชิงแชมป์โลก 20236–15 ตุลาคม 2023 ตลัซกาลา1อันดับโลกวอลเลย์บอลชายหาด9 มิถุนายน ค.ศ. 2024 โลซาน17ซีอีวีคอนติเนนตัลคัพไฟนอล 2023–202413–16 มิถุนายน 2024 ยูร์มาลา1ซีเอวีบีคอนติเนนตัลคัพไฟนอล 2023–202420–23 มิถุนายน 2024 มาร์ติล1 เอวีซีคอนติเนนตัลคัพไฟนอล 2023–202421–23 มิถุนายน 2024 หนิงปัว1 เอสซีวีคอนติเนนตัลคัพไฟนอล 2023–202421–23 มิถุนายน 2024 อิกิเก1 นอร์เซกาคอนติเนนตัลคัพไฟนอล 2023–202421–23 มิถุนายน 2024 ตลัซกาลา1 รวม24

 วอลเลย์บอลชายหาดชาย 
รายการวันที่สนามโควต้าผ่านการคัดเลือกเจ้าภาพ13 กันยายน ค.ศ. 2017 ลิมา1ชิงแชมป์โลก 20236–15 ตุลาคม 2023 ตลัซกาลา1อันดับโลกวอลเลย์บอลชายหาด9 มิถุนายน ค.ศ. 2024 โลซาน17ซีอีวีคอนติเนนตัลคัพไฟนอล 2023–202413–16 มิถุนายน 2024 ยูร์มาลา1 เอสซีวีคอนติเนนตัลคัพไฟนอล 2023–202414–16 มิถุนายน 2024 อาซุนซิออน1ซีเอวีบีคอนติเนนตัลคัพไฟนอล 2023–202420–23 มิถุนายน 2024 มาร์ติล1 เอวีซีคอนติเนนตัลคัพไฟนอล 2023–202421–23 มิถุนายน 2024 หนิงปัว1 นอร์เซกาคอนติเนนตัลคัพไฟนอล 2023–202421–23 มิถุนายน 2024 ตลัซกาลา1 รวม24
# องค์การบริหารส่วนตำบลนาสี
องค์การบริหารส่วนตำบลนาสี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 4, 8–14 และพื้นที่บางส่วนของหมู่ที่ 6–7 ของตำบลนาสี (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลนาสีใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลนาสีเมื่อ พ.ศ. 2539 วันที่ 24 ธันวาคม พ.ศ. 2539 ปี พ.ศ. 2564 ในเขตองค์การบริหารส่วนตำบลนาสีมีประชากรทั้งหมด 5,782 คน
# องค์การบริหารส่วนตำบลบ้านโคก (อำเภอสุวรรณคูหา)
องค์การบริหารส่วนตำบลบ้านโคก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4, 6–9, 12, 14–15 และพื้นที่บางส่วนของหมู่ที่ 2, 5, 10–11, 13 ของตำบลบ้านโคก (เฉพาะนอกเขตเทศบาลตำบลบ้านโคก) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลบ้านโคกใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านโคกเมื่อ พ.ศ. 2539 วันที่ 30 มกราคม พ.ศ. 2539 ปี พ.ศ. 2564 ในเขตองค์การบริหารส่วนตำบลบ้านโคกมีประชากรทั้งหมด 6,140 คน
# เหตุกราดยิงโรงเรียนประถมรอบบ์
เมื่อวันที่ 24 พฤษภาคม พ.ศ. 2565 ซัลบาดอร์ โรลันโด ราโมส อายุ 18 ปี ได้เปิดฉากยิงที่โรงเรียนประถมรอบบ์ในเมืองยูแวลดี รัฐเท็กซัส สหรัฐ ส่งผลให้มีผู้เสียชีวิต 21 คน ก่อนหน้านั้นในวันเดียวกัน รามอสยิงยายของเขาจนบาดเจ็บก่อนจะมุ่งหน้าไปโรงเรียน ผู้ที่ถูกยิงเสียชีวิต 19 คนเป็นเด็ก และ 2 คนเป็นผู้ใหญ่ เด็กอีกหลายคนบาดเจ็บ มีเจ้าหน้าที่บังคับใช้กฎหมายคนหนึ่งบาดเจ็บระหว่างการยิงต่อสู้ก่อนที่ราโมสจะถูกสังหาร

เหตุโจมตีครั้งนี้เป็นเหตุกราดยิงในโรงเรียนที่ร้ายแรงที่สุดในสหรัฐนับตั้งแต่เหตุกราดยิงในโรงเรียนประถมแซนดีฮุกใน พ.ศ. 2555 เป็นเหตุกราดยิงในโรงเรียนที่ร้ายแรงที่สุดในประวัติศาสตร์เท็กซัส และเป็นเหตุกราดยิงที่เกิดขึ้นในบริเวณโรงเรียนของสหรัฐเป็นครั้งที่ 27 ในปีพ.ศ. 2565
# อีวุดพาร์ก
อีวุดพาร์ก  เป็นสนามฟุตบอลในเมืองแบล็กเบิร์น แลงคาสเชอร์ ประเทศอังกฤษ และเป็นสนามเหย้าของสโมสรแบล็กเบิร์นโรเวอส์ สมาชิกผู้ก่อตั้งฟุตบอลลีกและพรีเมียร์ลีกซึ่งลงแข่งที่นั่นมาตั้งแต่ ค.ศ. 1890 เป็นสนามกีฬาอเนกประสงค์ที่มีที่นั่งทั้งหมด 31,367 ที่นั่ง และอัฒจันทร์สี่ด้านได้แก่ ไบรอันดักลัสดาร์วินเอนด์, ริเวอร์ไซด์สแตนด์ (ริมฝั่งแม่น้ำดาร์วิน), รอนนีเคลย์ตันแบล็กเบิร์นเอนด์ และแจ็กวอล์กเกอร์สแตนด์ ซึ่งตั้งชื่อตามแจ็ก วอล์กเกอร์ นักอุตสาหกรรมชาวเมืองแบล็กเบิร์นและผู้สนับสนุนสโมสรคนสำคัญ ตัวสนามมีขนาด 115 × 76 หลา (105 × 69 เมตร)

 อีวุดเก่า 
thumb|อัฒจันทร์ฝั่งเมนสแตนด์ในปี ค.ศ. 1985
มีการเล่นฟุตบอลในบริเวณนี้อย่างน้อยตั้งแต่ ค.ศ. 1881; แบล็กเบิร์นโรเวอส์ ลงเล่น 4 นัดที่นั่นในขณะที่เป็นที่รู้จักในชื่อ อีวุดบริดจ์  นัดแรกของพวกเขาคือพบกับเชฟฟีลด์เวนส์เดย์เมื่อวันที่ 9 เมษายน ค.ศ. 1881

อีวูดพาร์กเปิดอย่างเป็นทางการในเดือนเมษายน ค.ศ. 1882 และในคริสต์ทศวรรษ 1880 ได้มีการจัดการแข่งขันฟุตบอลและกรีฑาในสนามอีวุดพาร์ก แบล็กเบิร์นโรเวอส์ย้ายกลับเข้ามาที่อีวุดพาร์กใน ค.ศ. 1890 โดยเซ็นสัญญาเช่า 10 ปี เช่ารายปีเริ่มต้นที่ 60 ปอนด์ นัดแรกของพวกเขาที่สนามแห่งนี้คือการพบกับแอ็กคริงตันในเดือนกันยายน ใน ค.ศ. 1893 แบล็กเบิร์นโรเวอส์ได้ซื้อที่ดินผืนนี้มาในราคา 2,500 ปอนด์ แต่ไม่นานหลังจากนั้น ส่วนหนึ่งของอัฒจันทร์พังทลายลงเนื่องจากน้ำหนักของฝูงชนจำนวน 20,000 คนจากการมาเยือนของเอฟเวอร์ตัน

ใน ค.ศ. 1903 มีการสร้างหลังคาที่อัฒจันทร์ฝั่งดาร์วินเอนด์ด้วยค่าใช้จ่าย 1,680 ปอนด์สเตอร์ลิง โดยอัฒจันทร์รองรับผู้ชมได้ 12,000 คน
# องค์การบริหารส่วนตำบลกุดผึ้ง
องค์การบริหารส่วนตำบลกุดผึ้ง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2 และพื้นที่บางส่วนของหมู่ที่ 5, 7 ของตำบลสุวรรณคูหา รวมไปถึงพื้นที่ทั้งหมดของหมู่ที่ 3–5, 7–8 และพื้นที่บางส่วนของหมู่ที่ 1 ของตำบลกุดผึ้ง (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลกุดผึ้งใน พ.ศ. 2538 วันที่ 14 พฤศจิกายน พ.ศ. 2538 ต่อมาได้รับการจัดตั้งเป็นองค์การบริหารส่วนตำบลกุดผึ้งเมื่อ พ.ศ. 2542 วันที่ 15 ตุลาคม พ.ศ. 2542 ปี พ.ศ. 2564 ในเขตองค์การบริหารส่วนตำบลกุดผึ้งมีประชากรทั้งหมด 5,755 คน

ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลสุวรรณคูหา รวมเข้ากับพื้นที่องค์การบริหารส่วนตำบลกุดผึ้ง วันที่ 29 กันยายน พ.ศ. 2547 ทำให้เขตองค์การบริหารส่วนตำบลกุดผึ้งครอบคลุมพื้นที่ตำบลสุวรรณคูหาและบางส่วนของตำบลกุดผึ้ง (เฉพาะส่วนที่อยู่นอกเขตเทศบาลตำบลสุวรรณคูหา)
# ยูแวลดี (รัฐเท็กซัส)
ยูแวลดี  เป็นนครและศูนย์กลางมณฑลของมณฑลยูแวลดี สหรัฐอเมริกา มีประชากร 15,214 คน ตามสำมะโนปี 2020 ยูแวลดีตั้งอยู่  ทางตะวันตกของแซนแอนโตนีโอ และ  จากพรมแดนกับเม็กซิโกGoogle Maps (using "measure distance" tool)